***Μελέτη Περιβάλλοντος Β’ Δημοτικού***

***Σχέδιο Μαθήματος***

***Ενότητα 6η  
Κεφάλαιο 4o: Είδη των ζώων***

***Χρόνος :*** 1 διδακτική περίοδος

***Τεχνολογικό πλαίσιο:*** Διαδραστικός πίνακας

|  |  |
| --- | --- |
| ***Αφόρμηση*** | Εισαγωγικές φωτογραφίες του μαθήματος |
| ***Εκτέλεση Δραστηριοτήτων*** | Δραστηριότητα συμπλήρωσης. |
| ***Εμπέδωση & Εφαρμογή*** | Δραστηριότητα αντιστοίχησης και δραστηριότητα ταξινόμησης. |
| ***Ανακεφαλαίωση & Επέκταση*** | Κουίζ. |
| ***Αξιολόγηση,  Εργασία για το σπίτι*** | - |

***Διδακτικοί στόχοι:*** Οι μαθητές:

* να ταξινομήσουν τους ζωικούς οργανισμούς με κριτήριο τα εξωτερικά χαρακτηριστικά τους: είδος άκρων (πόδια, πτερύγια, φτερά), κάλυψη σώματος,
* να ταξινομήσουν τους ζωικούς οργανισμούς με κριτήριο τις διατροφικές τους συνήθειες (φυτοφάγα, σαρκοφάγα, παμφάγα),
* να γνωρίσουν τα όργανα λήψης τροφής των διαφόρων ζώων,
* να συσχετίσουν και να αιτιολογήσουν την κατασκευή κάθε οργάνου με το είδος της τροφής.

***Αφόρμηση***

Στην εισαγωγή του μαθήματος ζητάμε από τους μαθητές μας να αναγνωρίσουν τα ζώα του πρώτου πίνακα.

***Εκτέλεση Δραστηριοτήτων***

Στην συνέχεια παροτρύνουμε τους μαθητές μας να εργαστούν σε ομάδες και να παρατηρήσουν τον τρόπο που κινούνται τα ζώα χρησιμοποιώντας συγκεκριμένα μέρη του σώματός τους. Στην συνέχεια συζητάμε τις απαντήσεις τους ενώ προβάλλουμε και την παρουσίαση Power Point. Οι απαντήσεις της δραστηριότητας βρίσκονται και στην παρουσίαση Power Point.

Συνεχίσουμε με την δραστηριότητα που αφορά στην κάλυψη του σώματος διαφόρων ζώων. Συζητάμε με τους μαθητές μας για τους λόγους τους οποίους τα ζώα έχουν την συγκεκριμένη κάλυψη.

Οι απαντήσεις βρίσκονται και στην παρουσίαση Power Point.

***Εμπέδωση & Εφαρμογή***

Διαβάζουμε τις τρεις κατηγορίες ζώων ανάλογα με την τροφή που καταναλώνουν. Στη συνέχεια παροτρύνουμε τους μαθητές να εργαστούν σε ομάδες και να εκτελέσουν την δραστηριότητα αντιστοίχησης που συνδέει το στόμα των ζώων σε σχέση με την τροφή που μπορούν να καταναλώσουν. Οι απαντήσεις της δραστηριότητας βρίσκονται στην παρουσίαση Power Point.

***Ανακεφαλαίωση & Επέκταση***

Στη συνέχεια δίνουμε στις ομάδες από ένα μεγάλο χαρτόνι. Οι μαθητές χρησιμοποιούν τα ψαλίδια, τις κόλλες και τις μπογιές τους ώστε να φτιάξουν μία μεγάλη αφίσα ταξινομώντας τα ζώα των σελίδων 4, 5, 6 του φύλλου εργασίας στις τρεις μεγάλες κατηγορίες: Φυτοφάγα, σαρκοφάγα και παμφάγα. Μπορούν να διακοσμήσουν την αφίσα τους με όποιον τρόπο θέλουν ζωγραφίζοντας. Οι απαντήσεις της δραστηριότητας βρίσκονται στην παρουσίαση Power Point.

Δίνουμε ιδιαίτερη προσοχή στα παμφάγα ζώα που στην συγκεκριμένη περίπτωση αφορά στην αρκούδα και στην γάτα, που τρώνε καρπούς αλλά και μικρά ζώα: η αρκούδα τρώει σολομό ενώ η γάτα ποντίκια ή μικρές σαύρες.

Το μάθημα ολοκληρώνεται με ένα ανακεφαλαιωτικό κουίζ.

***Δυσκολίες που παρουσιάστηκαν: ……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..***